Čilės vyrų futbolo rinktinė
Čilės vyrų futbolo rinktinė (isp. Selección de fútbol de Chile) – Čilės Respublikai atstovaujanti futbolo komanda, valdoma Čilės Futbolo Federacijos (Federación de Fútbol de Chile). Rinktinės pravardė – La Roja („raudonoji“). Čilės futbolininkai dalyvavo devyniuose pasaulio čempionatuose, iš kurių geriausiai pasirodė 1962, kuomet čempionatas vyko būtent šioje šalyje – užėmė trečiąją vietą. Čilė taip pat kartą yra iškovojusi bronzos medalius olimpinėse žaidynėse – 2000 m. Sidnėjuje, o rezultatyviausiu turnyro futbolininku tuomet tapo čilietis Iván Zamorano. 2015 m. pirmą kartą tapo žemyno čempionais, o 2016 m. laimėjo proginę Copa América Centenario taurę.